text: Brand blussede op igen
  11 marts 2013 kl. 08.31
  En brand i en lade på Godrumvej i Høgelund ved Give gav arbejde til brandvæsenet to gange i aftes og i nat. Branden var opstået omkring et fyr.
  Første melding kom kl. 19.14. Det brændte i en lade, hvor fyrrummet er. Der var ingen dyr i længen - og ingen fare for mennesker. Branden blev slukket i løbet af en times tid - og ca. 15 meter af laden blev skadet.
  Kl. 0.21 blev Falck i Give igen kaldt til samme ejendom. Den natlige vind har muligvis fået ilden til at blusse op igen. Alle dyr blev reddet ud - og brandfolkene slukkede hurtigt gløderne fra den første brand.
  